
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 50/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiei anuale ce decurge din calitatea României de stat membru cu drepturi depline la Programul LEED al Organizaţiei pentru Cooperare şi Dezvoltare Economică (OCDE), cu care comisia noastră a fost sesizată în fond cu adresa Biroului Permanent nr. PL.X.421 din 28 septembrie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei 
Guvernului nr. 50/2005 pentru completarea anexei nr. 1 la 
Ordonanţa Guvernului nr. 41/1994 privind autorizarea plăţii 
cotizaţiilor la organizaţiile internaţionale interguvernamentale 
la care România este parte şi pentru aprobarea plăţii cotizaţiei 
anuale ce decurge din calitatea României de stat membru cu 
drepturi depline la Programul LEED al Organizaţiei pentru 
Cooperare şi Dezvoltare Economică (OCDE)
Cu adresa nr. P.L.X.421 din 28 septembrie 2005, Biroul Permanent conform art.89 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr. 50/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiei anuale ce decurge din calitatea României de stat membru cu drepturi depline la Programul LEED al Organizaţiei pentru Cooperare şi Dezvoltare Economică (OCDE).
La întocmirea raportului s-au avut în vedere avizele Consiliului Legislativ şi Comisiei pentru politică externă.
Prezentul proiect de Lege are ca obiect de reglementare  autorizarea plăţii cotizaţiilor la organismele internaţionale la care România este parte şi aprobarea plăţii cotizaţiei anuale ce decurge din calitatea României de stat membru cu drepturi depline la Programul LEED al Organizaţiei pentru Cooperare şi Dezvoltare Economică.
România va beneficia de expertiza, metodologiile şi instrumentele specifice de lucru ale Programului LEED.

Deoarece România a fost acceptată ca membru cu drepturi depline în ultima lună a anului 2004, iar factura de plată pentru cuantumul cotizaţiei pe anul 2005 s-a transmis în luna iunie 2005, suma respectivă nu a fost prevăzută în bugetul de stat pe anul 2005.

Întrucât factura are ca termen de plată 30 de zile de la emiterea ei, este necesară achitarea acesteia conform solicitării OCDE.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  22  deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 22 septembrie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii proiectului de Lege privind aprobarea Ordonanţei Guvernului nr. 50/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiei anuale ce decurge din calitatea României de stat membru cu drepturi depline la Programul LEED al Organizaţiei pentru Cooperare şi Dezvoltare Economică (OCDE), în şedinţa din data de 6 octombrie 2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:
             Roşu Gica
             Popescu Luminiţa

